
 1.5.2013
 BG
 Официален вестник на Европейския съюз
 L 120/9
 РЕГЛАМЕНТ ЗА ИЗПЪЛНЕНИЕ (ЕС) No 398/2013 НА КОМИСИЯТА
 от 30 април 2013 година
 за изменение на Регламент (ЕО) No 883/2006 за формулиране на подробни правила за прилагане на Регламент (ЕО) No 1290/2005 на Съвета по отношение воденето на счетоводство от агенциите платци, декларациите за разходи и приходи и условията за възстановяване на разходите по линия на Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 42 от него,
 като има предвид, че:
 (1)
 В Регламент (ЕО) No 883/2006 на Комисията (2) се определят някои специфични условия и правила, които се прилагат inter alia при счетоводството и декларациите за приходи и разходи на разплащателните агенции, както и възстановяването на разходите от Комисията по Регламент (ЕО) No 1290/2005.
 (2)
 В член 26, параграф 5 от Регламент (ЕО) No 1290/2005 се предвижда Комисията да извършва междинните плащания в срок от 45 дни от регистрирането на декларацията за разходи, по отношение на която са изпълнени изискванията по параграф 3 от посочения член.
 (3)
 В съответствие с член 16, параграф 4 от Регламент (ЕО) No 883/2006 Комисията може да прекъсне срока за плащане, предвиден в член 26, параграф 5 от Регламент (ЕО) No 1290/2005, по отношение на цялата сума или на част от сумата, която е предмет на заявка за плащане, до подаването на декларацията за разходи за следващия период, когато Комисията е поискала от държавата членка допълнителна информация, отнасяща се по-специално до разминавания, разлики при интерпретиране или други несъответствия, свързани с декларация за разходи.
 (4)
 С цел да се гарантира, че средствата на Съюза се усвояват в съответствие с приложимите правила, в член 59, параграф 6 от Регламент (ЕС, Евратом) No 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) No 1605/2002 на Съвета (3) се предвижда Комисията да прекъсва сроковете за плащане или временно да преустановява плащанията в съответствие със специфичните за отделните сектори правила.
 (5)
 Съгласно член 9, параграф 2 от Регламент (ЕО) No 1290/2005 Комисията трябва да проверява дали в държавите членки съществуват и функционират правилно системи за управление и контрол и да намалява или преустановява междинните плащания, особено когато тези системи не функционират адекватно. Освен това съгласно членове 27 и 27a от същия регламент Комисията може да намали или временно да преустанови междинните плащания, когато държава членка не ѝ предостави задоволителна допълнителна информация при поискване.
 (6)
 С цел да бъдат защитени финансовите интереси на Съюза по отношение на Европейския фонд за гарантиране на земеделието и Европейския земеделски фонд за развитие на селските райони, е целесъобразно да се увеличи броят на случаите, предвидени в член 16, параграф 4 от Регламент (ЕО) No 883/2006, в които може да се прекъсва